CELEX: 62011FN0080
Language: el
Date: 2011-08-03 00:00:00
Title: Υπόθεση F-80/11: Προσφυγή-αγωγή της 3ης Αυγούστου 2011 — ΖΖ κατά Ευρωπαϊκού Κέντρου Πρόληψης και Ελέγχου των Ασθενειών

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/30
            
         Προσφυγή-αγωγή της 3ης Αυγούστου 2011 — ΖΖ κατά Ευρωπαϊκού Κέντρου Πρόληψης και Ελέγχου των Ασθενειών
   (Υπόθεση F-80/11)
   2011/C 319/65
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: S. Orlandi, A. Coolen, J.-N. Louis, E. Marchal και D. Abreu Caldas, δικηγόροι)
   
      Καθού-εναγόμενο: Ευρωπαϊκό Κέντρο Πρόληψης και Ελέγχου των Ασθενειών
   
      Αντικείμενο και περιγραφή της διαφοράς
   
   Η ακύρωση της αποφάσεως περί καταγγελίας της συμβάσεως του προσφεύγοντος για πειθαρχικό παράπτωμα και η καταβολή ποσού για την αποκατάσταση της υλικής ζημίας και τη χρηματική ικανοποίηση της ηθικής βλάβης που ισχυρίζεται ότι υπέστη ο προσφεύγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της αρμόδιας για τη σύναψη συμβάσεων αρχής της 11ης Οκτωβρίου 2010 περί πρόωρης καταγγελίας της συμβάσεως του προσφεύγοντος, με προειδοποίηση δύο μηνών, που έληγε στις 11 Δεκεμβρίου 2010,
            
         
               —
            
            
               να καταδικάσει το καθού στα δικαστικά έξοδα καθώς και στην καταβολή ποσού 300 000 ευρώ για την αποκατάσταση της υλικής ζημίας και τη χρηματική ικανοποίηση της ηθικής βλάβης που ισχυρίζεται ότι υπέστη ο προσφεύγων.